SET ปิดพุ่ง 14 จุด รับแรงซื้อหุ้นเปิดเมือง-Domestic Play คาดพรุ่งนี้พักตัว แนวรับ 1,630
SET ปิดพุ่ง 14 จุด รับแรงซื้อหุ้นกลุ่ม Domestic Play อาทิกลุ่มแบงก์ หรือหุ้นที่เกี่ยวข้องกับการ Reopening และการอุปโภคบริโภคภายในปท. หลังดัชนีความเชื่อมั่นของผู้บริโภคปรับตัวเพิ่มขึ้นครั้งแรกในรอบ 7 เดือน ส่วนแนวโน้มการลงทุนในวันพรุ่งนี้คาดแกว่งลง ให้แนวรับ 1,630 จุด และแนวต้าน 1,640 จุด
7 ต.ค. 2564

โดยนักวิเคราะห์ กล่าวว่า ภาพรวมตลาดหุ้นไทยวันนี้ปรับตัวขึ้นได้ดีตอบรับ Sentiment บวกจากต่างประเทศ หลังคลายกังวลสถานการณ์เงินเฟ้อในสหรัฐจากราคาพลังงานเริ่มชะลอลง ด้านการขยายเพดานหนี้สหรัฐเริ่มมีทางออกมากขึ้นแม้จะยังไม่ได้ข้อสรุปชัดเจนก็ตาม ส่งผลให้ตลาดหุ้นสหรัฐบวก ด้านตลาดหุ้นยุโรปส่วนใหญ่ก็เคลื่อนไหวในแดนบวกเช่นกัน และตลาดภูมิภาคเอเชียส่วนใหญ่ปรับขึ้นเฉลี่ยราว 1% มีเพียงฟิลิปปินส์ปรับลงเล็กน้อย
สำหรับหุ้นนำตลาดบ้านเราวันนี้ คือ กลุ่ม Domestic Play ไม่ว่าจะเป็นกลุ่มแบงก์ หรือหุ้นที่เกี่ยวข้องกับการ Reopening และการอุปโภคบริโภคภายในประเทศ เป็นผลมาจากดัชนีความเชื่อมั่นของผู้บริโภคปรับตัวเพิ่มขึ้นครั้งแรกในรอบ 7 เดือน ถือว่าเป็นสัญญาณการฟื้นตัวของเศรษฐกิจภายในประเทศ ทำให้ตลาดหุ้นโดยรวมดีดตัวขึ้นมาได้
อย่างไรก็ดีแนวโน้มการลงทุนในวันพรุ่งนี้ นักวิเคราะห์ คาดว่า ตลาดฯ อาจแกว่งพักตัว เนื่องจากวันนี้ขึ้นไปมากแล้ว โดยให้แนวรับไว้ที่ 1,630 จุด และแนวต้าน 1,640 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
KBANK มูลค่าการซื้อขาย 8,256.46 ล้านบาท ปิดที่ 141.50 บาท เพิ่มขึ้น 5.50 บาท
BANPU มูลค่าการซื้อขาย 5,802.47 ล้านบาท ปิดที่ 14.00 บาท ลดลง 0.50 บาท
SVT มูลค่าการซื้อขาย 4,087.51 ล้านบาท ปิดที่ 5.85 บาท เพิ่มขึ้น 1.25 บาท
TRUE มูลค่าการซื้อขาย 4,034.98 ล้านบาท ปิดที่ 4.02 บาท ลดลง 0.04 บาท
SCB มูลค่าการซื้อขาย 3,553.14 ล้านบาท ปิดที่ 126.00 บาท เพิ่มขึ้น 4.00 บาท
 
 